એવું પણ કહેવામાં આવી રહ્યું હતું કે, 13 સપ્ટેમ્બર 2008ના રોજ કરોલ બાગ, કનોટ પ્લેસ, ગ્રેટર કૈલાસ અને ઇન્ડિયા ગેટ પર થયેલા શ્રેણીબદ્ધ વિસ્ફોટમાં ઇન્ડિયન મુજાહિદ્દીનના આતંકવાદીઓનો હાથ હતો, જેમાં 26 લોકો માર્યા ગયા હતા અને 133 લોકોને ઇજા પહોંચી હતી. નોંધનીય છે કે, બાટલા હાઉસ ઘર્ષણમાં બે અન્ય આરોપી મોહમ્મદ આતિફ અમીન ઉર્ફે બશીર અને મોહમ્મદ સાજિદ ઠાર મરાયા હતા, જ્યારે ત્રીજા આરોપી મોહમ્મદ સૈફે પોલીસની સામે આત્મસમર્પણ કર્યું હતું.